**ΣΤΟ ΕΣΤΙΑΤΟΡΙΟ (Διάλογος)**

Είναι μια Κυριακή του Αυγούστου. Η οικογένεια του κυρίου Μάρκου βρίσκεται στην Κύπρο για διακοπές. Μετά το κολύμπι στη θάλασσα, πηγαίνει σε ένα εστιατόριο για φαγητό.

**Κύριος Μάρκου:** Τον κατάλογο, παρακαλώ.

**Σερβιτόρος:** Ορίστε.

**Κυρία Μάρκου:** Τι έχει σήμερα;

**Σερβιτόρος:** Έχει ψητό, ψάρι, κλέφτικο, σουβλάκια, μουσακά, μπριζόλες και ντομάτες γεμιστές.

**Κυρία Μάρκου:** Τι θα θέλατε παιδιά;

**Δώρα:** Εγώ θέλω σουβλάκια.

**Νίκος:** Εγώ θα πάρω ψητό.

**Κύριος Μάρκου:** Εσύ, Ελένη, τι θα πάρεις;

**Κυρία Μάρκου:** Εγώ θα ήθελα ντομάτες γεμιστές. Μού αρέσουν πολύ.

**Κύριος Μάρκου:** Εγώ θα φάω ψάρι. Το εστιατόριο αυτό σερβίρει φρέσκο ψάρι.

**Σερβιτόρος:** Ναι, από φρέσκο ψάρι σερβίρουμε μαρίδα, μπαρμπούνι και τσιπούρα, ο ξιφίας είναι κατεψυγμένος.

**Κύριος Μάρκου:** Ωραία, οπότε μια μερίδα τσιπούρα για εμένα. Σουβλάκια και ψητό για τα παιδιά και ντομάτες γεμιστές για τη σύζυγό μου.

**Σερβιτόρος:** Θα θέλατε κάτι για ορεκτικό, ίσως τζατζίκι, ελιές ή κάτι άλλο;

**Κυρία Μάρκου:** Ναι, μια σαλάτα χωριάτικη, παρακαλώ.

**Σερβιτόρος:** Τι θα πιείτε;

**Δώρα:** Πορτοκαλάδα, παρακαλώ.

**Νίκος:** Λεμονάδα, παρακαλώ.

**Κυρία Μάρκου:** Μία μπύρα και ένα μεγάλο μπουκάλι νερό για όλους.

**Κύριος Μάρκου:** Κι εγώ μια μπύρα, παρακαλώ. Μετά το φαγητό θα θέλαμε και διάφορα φρούτα για επιδόρπιο, αντί γλυκά. Είναι πολύ νόστιμα τα φρούτα της Κύπρου και υγιεινά.

**Σερβιτότορος:** Δεν είστε από την Κύπρο;

**Κύριος Μάρκου:** Είμαστε Κύπριοι, αλλά ζούμε στο Λονδίνο. Μας αρέσει, όμως, να ερχόμαστε στην Κύπρο για τις διακοπές μας. Η Κύπρος είναι πολύ όμορφος τόπος και οι άνθρωποι της είναι πολύ καλοί και φιλόξενοι.

**ΕΡΓΑΣΙΕΣ:**

Α. Φτιάξτε τον κατάλογο με τα ορεκτικά, τα κυρίως πιάτα και τα επιδόρπια που παρείγγειλε η οικογένεια του κ. Μάρκου για να βοηθήσετε το σερβιτόρο να φέρει τη σωστή παραγγελία.

|  |  |  |  |
| --- | --- | --- | --- |
| **ΠΑΡΑΓΓΕΛΙΑ (τραπέζι αριθμός 7)** | | | |
| **Ορεκτικά**  **.............................** | **Κυρίως πιάτα**  **...................................**  **...................................**  **...................................**  **...................................** | **Επιδόρπιο**  **...................................** | **Ποτά**  **.....................................**  **.....................................**  **.....................................**  **.....................................** |

Β. Με τη βοήθεια του κειμένου βρέστε ποια δύο φαγητά, από τα ορεκτικά και τα κυρίως πιάτα, και ποιο ποτό, που ανέφερε ο σερβιτόρος, λείπουν από τον πιο κάτω κατάλογο, και συμπληρώστε τα.

Γ. Κυκλώστε στον πιο κάτω κατάλογο, ποια φαγητά, ορεκτικά και κυρίως πιάτα, υπάρχουν στον κατάλογο αλλά δεν τα λέει ο σερβιτόρος;

|  |  |  |  |
| --- | --- | --- | --- |
| **ΚΑΤΑΛΟΓΟΣ** | | | |
| **Ορεκτικά** | **Κυρίως πιάτα(μερίδες)** | **Επιδόρπιο** | **Ποτά** |
| χωριάτικη σαλάτα  ....................  τζατζίκι  ταραμάς  πατατοσαλάτα | ντομάτες γεμιστές  σουβλάκια  ψάρι  (τσιπούρα, μαρίδα, ξιφίας)  χταπόδι στη σχάρα  καλαμάρι τηγανιτό  Μουσακά  μακαρόνια με κιμά  ...................................  κοτόπουλο (ψητό/σούβλα)  ντολμάδες / κουπέπια  πατάτες  (φούρνου / τηγανιτές) | παγωτό  (σοκολάτα, βανίλια, φράουλα)  φρουτοσαλάτα  \*κυπριακά φρούτα εποχής  μαχαλεπί  μηλόπιτα  \*κυπριακά καλοκαιρινά φρούτα: καρπούζι, πεπόνι, σύκα, σταφύλι | μπύρα  αναψυκτικό  καφές  (μέτριος/σκέτος/γλυκύς)  κρασί  λεμονάδα  ....................................  χυμός πορτοκάλι  φραπέ  (με γάλα ή χωρίς - σκέτο/μέτριο/γλυκύ)  νερό (μικρό/μεγάλο) |

Δ. Με τη βοήθεια του πιο πάνω καταλόγου και των πιο κάτω ερωτήσεων, να κάνετε διαλόγους στην τάξη σας:

Τι θα πάρεις; / Τι θα πάρετε; 🡪 Θα πάρω μια μερίδα/ένα πιάτο..........

Τι θα πιεις; / Τι θα πιείτε; 🡪 Θα πιω ένα ποτήρι/ένα μπουκάλι..............

Τι θα ήθελες / τι θα θέλατε; 🡪 Θα ήθελα για ορεκτικό/κυρίως πιάτο/επιδόρπιο